Komisijos sprendimas
1995 m. liepos 24 d.
iš dalies keičiantis Sprendimą 95/173/EB, nustatantį konkrečius reikalavimus, reglamentuojančius Peru kilmės žuvininkystės ir akvakultūros produktų importą
(tekstas svarbus EEE)
(95/311/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 11 straipsnio 5 dalį,
kadangi Komisijos sprendime 95/173/EB [2] žuvininkystės ir akvakultūros produktams į Bendriją importuoti buvo sudarytas Peru patvirtintų įmonių ir žuvų perdirbimo laivų sąrašas; kadangi, Peru kompetentingai institucijai pateikus naują sąrašą, šis sąrašas gali būti iš dalies keičiamas;
kadangi Peru kompetentinga institucija pateikė naują sąrašą, į kurį įrašė 10 įmonių ir vieną žuvų perdirbimo laivą;
kadangi būtina atitinkamai iš dalies pakeisti patvirtintų įmonių ir žuvų perdirbimo laivų sąrašą;
kadangi šiame sprendime numatytos priemonės buvo parengtos Komisijos sprendime 90/13/EEB [3] nustatyta tvarka,
PRIĖMĖ ŠĮ SPRENDIMĄ:
1 straipsnis
Sprendimo 95/173/EB B priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1995 m. liepos 24 d.